26. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 302 της 2/17 Αυγ. 1983 (ΦΕΚ Α΄108) Μεταβολή της κατά τόπο και καθ’ ύλη αρμοδιότητας Οικονομικών Εφοριών και Δημοσίων Ταμείων. Έχοντες υπόψη: 1.Τις διατάξεις α) της παρ. 1 του άρθρ. 24 του Νόμ. 820/1978 «περί λήψεως μέτρων δια την περιστολήν της φοροδιαφυγής και άλλων τινων συναφών διατάξεων» και β)του Π.Δ.1097/1980 «περί περιορισμού συναρμοδιοτήτων κατά την έκδοσιν διοικητικών πράξεων…» (ΦΕΚ 277/1980 τ. Α΄). 2.Την υπ’ αριθ. 370/1983 γνωμοδότηση του Συμβουλίου της Επικρατείας, με πρόταση του Υπουργού Οικονομικών, αποφασίζουμε: Άρθρ.1.Η κατά τόπο αρμοδιότητα των κατωτέρω Οικονομικών Εφοριών μεταβάλλεται, ως ακολούθως: 1)Η περιφέρεια των Κοινοτήτων Αδένδρου, Κυμίνων και Ανατολικού Νομού Θεσσαλονίκης αποσπάται από την κατά τόπο αρμοδιότητα της Οικον. Εφορίας Αγίου Αθανασίου Θεσσαλονίκης και υπάγεται στο εξής στην κατά τόπο αρμοδιότητα της Α΄. Οικον. Εφορίας Θεσσαλονίκης 2)Η περιφέρεια των Κοινοτήτων Καλυβίων, Βαρθολομιού και Λυγιάς – Γλύκας του Νομού Ηλείας αποσπάται από την κατά τόπο αρμοδιότητα της Οικον. Εφορίας Λεχαινών και υπάγεται στο εξής στην κατά τόπο αρμοδιότητα της Οικον. Εφορίας Γαστούνης. 3)Η περιφέρεια της Κοινότητας Γέρακα Νομού Αττικής αποσπάται από την κατά τόπο αρμοδιότητα της Οικονομικής Εφορίας Κορωπίου και υπάγεται στο εξής στην κατά τόπο αρμοδιότητα της Οικονομικής Εφορίας Παλλήνης. 4)Η περιφέρεια των οικισμών Σταυρού και Γαργηττού του Δήμου Αγίας Παρασκευής Νομού Αττικής αποσπάται από την κατά τόπο αρμοδιότητα της Οικον. Εφορίας Κορωπίου και υπάγεται στο εξής στην κατά τόπο αρμοδιότητα της οικον. Εφορίας Αγίας Παρασκευής. 5)Η περιφέρεια των Κοινοτήτων Βαχού και Καλαμίου Βιάνου Νομού Ηρακλείου Κρήτης αποσπάται από την κατά τόπο αρμοδιότητα της Β΄ Οικονομικής Εφορίας Ηρακλείου και υπάγεται στο εξής στην κατά τόπο αρμοδιότητα της Οικονομικής Εφορίας Αρκαλοχωρίου Ηρακλείου Κρήτης. Άρθρ.2.-1.Οι φάκελοι των φορολογικών υποθέσεων, για τις οποίες έχει αρχίσει η διαδικασία περαίωσης παραδίνονται, μόλις αρχίσει να ισχύει το παρόν Δ/γα, στις αντίστοιχες Οικονομικές Εφορίες, στις οποίες περιέρχονται τα τμήματα της κατά τόπο αρμοδιότητες των Οικονομικών Εφοριών, που αναφέρονται στο άρθρ. Ι του Δ./τος αυτού. Οι φάκελοι των υποθέσεων, για τις οποίες έχει αρχίσει ο φορολογικός έλεγχος κατά την έναρξη ισχύος του παρόντος Δ/τος, παραδίνονται στις παραπάνω Οικονομικές Εφορίες μετά το τέλος του ελέγχου για τη συνέχιση της διαδικασίας περαίωσή τους (βεβαίωση του φόρου κ.λ.π.). 2.Οι φάκελοι των λοιπών φορολογικών υποθέσεων, για τις οποίες η διαδικασία περαίωσης τους έχει οριστικοποιηθεί από τις μέχρι τώρα αρμόδιες Οικονομικές Εφορίες είτε με την παρέλευση της προθεσμίας για άσκηση προσφυγής, είτε με πράξη συμβιβασμού, είτε με την έκδοση από το αρμόδιο δικαστήριο αμετάκλητης απόφασης παραδίνονται στην Οικονο(Μετά τη σελ. 74,02) Σελ. 74,03 Τεύχος ΣΤ21–Σελ. 67 Περιφερειακές Υπηρεσίες Υπουργείου Οικονομικών 24.Α.γ.26 μική Εφορία, που καθίσταται αρμόδια κατά το άρθρ. 1 του παρόντος Π.Δ/τος. Επίσης στην ίδια Οικονομική Εφορία παραδίνονται και οι εκκρεμείς ενώπιον των κατά το άρθρ. 1 του παρόντος Π. Δ/τος Οικονομικών Εφοριών και των Διαιτητικών Δικαστηρίων κατά την έναρξη ισχύος του παρόντος Π.Δ/τος υποθέσεις. Άρθρ.3.-1.Οι Οικονομικές Εφορίες Ζ΄ και ΙΔ΄ Αθηνών, Βύρωνα, Δάφνης, Ζωγράφου, Μοσχάτου, Αγίου Δημητρίου, Γλυφάδας, Ηλιούπολης, Α΄ και Β΄ Καλλιθέας, Νέας Σμύρνης, Νικαίας, Παλαιού Φαλήρου και Ε΄ Πειραιά, καθίστανται αρμόδιες για τη φορολογία του εισοδήματος των εκμεταλλευτών αυτοκινήτων δημόσιας χρήσης οιασδήποτε κατηγορίας, που έχουν την έδρα τους σε περιοχή που υπάγεται στην κατά τόπο αρμοδιότητά τους. Επίσης οι ίδιες Οικονομικές Εφορίες καθίστανται αρμόδιες για όλες τις φορολογικές υποχρεώσεις των ανωτέρω εκμεταλλευτών, καθώς και για τη βεβαίωση των τελών κυκλοφορίας όλων των αυτοκινήτων, μοτοποδηλάτων κ.λ.π. δημοσίας και ιδιωτικής χρήσης που ανήκουν σε φυσικά ή νομικά πρόσωπα που κατοικούν ή εδρεύουν σε περιοχή της κατά τόπο αρμοδιότητάς τους, αφαιρουμένων των αρμοδιοτήτων αυτών από τις Οικονομικές Εφορίες Φορολογίας Αυτοκινήτων Αθηνών και Φορολογίας Αυτοκινήτων Πειραιά, κατά περίπτωση. 2.Για την παράδοση των φακέλων των εκκρεμών κ.λ.π. υποθέσεων στις κατά την προηγούμενη παράγραφο Οικονομικές Εφορίες εφαρμόζονται ανάλογα οι διατάξεις του άρθρ. 2 του παρόντος Π.Δ/τος. Άρθρ.4.-1.Η κατά τόπο αρμοδιότητα των κατωτέρω Δημοσίων Ταμείων μεταβάλλεται ως ακολούθως: α)Η περιφέρεια της Κοινότητας Ανατολικού Νομού Θεσσαλονίκης αποσπάται από την κατά τόπο αρμοδιότητα του Δημοσίου Ταμείου Αγίου Αθανασίου Θεσ/νίκης και υπάγεται στο εξής στην κατά τόπο αρμοδιότητα του Α΄ Δημοσίου Ταμείου Θεσσαλονίκης. β)Η περιφέρεια της Κοινότητας Σφενδόμης Νομού Πιερίας αποσπάται από την κατά τόπο αρμοδιότητα του Δημοσίου Ταμείου Αιγινίου και υπάγεται στο εξής στην κατά τόπο αρμοδιότητα του Β΄ Δημοσίου Ταμείου Κατερίνης. γ)Η περιφέρεια της Κοινότητας Στρυμονικού Νομού Σερρών αποσπάται από την κατά τόπο αρμοδιότητα του Δημοσίου Ταμείου Ηράκλειας Σερρών και υπάγεται στο εξής στην κατά τόπο αρμοδιότητα του Β΄ Δημοσίου Ταμείου Σερρών. Σελ. 74,04 Τεύχος ΣΤ21–Σελ. 68 2.Η κατά τόπο αρμοδιότητα των Δημοσίων Ταμείων Λεχαινών, Γαστούνης, Κορωπίου, Παλλήνης, Αγ. Παρασκευής, Β΄ Ηρακλείου Κρήτης και Αρκαλοχωρίου Ηρακλείου Κρήτης μεταβάλλεται σύμφωνα με όσα ορίζονται στις παρ. 2-5 του άρθρ. 1 του παρόντος Π.Δ/τος για τις αντίστοιχες Οικον. Εφορίες. 3.Τα Δημόσια Ταμεία Ζ΄ και ΙΔ΄ Αθηνών, Βύρωνα, Δάφνης, Ζωγράφου, Μοσχάτου, Αγίου Δημητρίου, Γλυφάδας, Ηλιούπολης, Α΄ και Β΄ Καλλιθέας, Νέας Σμύρνης, Νίκαιας, Παλαιού Φαλήρου και Ε΄ Πειραιά καθίστανται αρμόδια και για την είσπραξη βεβαιούμενων εσόδων από τις Οικονομικές Εφορίες στις οποίες περιέρχεται η κατά το άρθρ. 3 του παρόντος Π.Δ/τος αρμοδιότητα. Άρθρ.5.-Η ισχύς του παρόντος Π.Δ/τος αρχίζει την πρώτη του μεθεπόμενου από τη δημοσίευσή του στην Εφημερίδα της Κυβέρνησης μήνα. 24.Α.γ.26 Περιφερειακές Υπηρεσίες Υπουργείου Οικονομικών 